Jim Steranko

James Steranko  ye un dibuxante de cómic de los Estaos Xuníos. El so trabayu qu'algamó mayor sonadía ye'l del so personaxe Nick Fury, y foi un innovador de lo que se conoz como la Edá de Plata del Cómic.

Según la so biografía autorizada, los sos güelos yeren ucraínos y buscaron trabayu nes mines d'antracita de Pennsylvania. 

George Lucas acudió a él pa diseñar los bocetos sobre l'apariencia del personaxe "Indiana Jones", dando como resultáu el característicu personaxe que conocemos. Tamién collaboró con Francis Ford Coppola y Steven Spielberg en delles de les sos películes.

Steranko n'Asturies

Jim Steranko tuvo n'Asturies convidáu pola organización de la Selmana Negra, nel añu 2002. Con tal motivu tuvo llugar en Xixón una esposición de los sos trabayos y asoleyóse un llibru tituláu Steranko: Arte Noir, coordináu por J. David Spurlock y Ángel de la Calle y nel que tamién participaron Michael Chabon, Francisco Naranjo, Jaume Vaquer, Rubén Paniceres y Lorenzo F. Díaz.

 Referencies 

 Enllaces esternos 

Categoría:Persones d'Estaos Xuníos
Steranko
Categoría:Wikipedia:Mantenimientu:Persones ensin plantía NF